கேள்வி: காவாலம் நாராயண பணிக்கர் - தொழில் என்பது என்ன?
பதில்: 1955 ஆம் ஆண்டில் வழக்கறிஞராகத் தனது வாழ்க்கையைத் தொடங்கினார், கலை மற்றும் இலக்கியத்தில் தன்னை அர்ப்பணிப்பதற்கு முன்பு ஆறு ஆண்டுகள் சட்டத்தை பயின்றார். 1961 ஆம் ஆண்டில் திருச்சூர் கேரள சங்கீத நாடக அகாடமியின் செயலாளராகப் பரிந்துரைக்கப்பட்டார். இவரது தளத்தை கேரளாவின் கலாச்சார தலைநகரான திருச்சூருக்கு மாற்றினார். இவரது படைப்புகள் எப்போதும் கேரளாவின் பாரம்பரியம் மற்றும் நாட்டுப்புற மரபுகளில் வேரூன்றியுள்ளன. படிமம்:Kavalam_Narayana_Panicker_Image1.jpg 1974 ஆம் ஆண்டில் இவர் மாநில தலைநகர் திருவனந்தபுரம் குடிபெயர்ந்தார். இந்தக் காலகட்டத்தில் அவனவன் கடம்பா என்ற இவரது நாடகத்தை அரவிந்தன் (இயக்குநர்) படமாக்கினார். இவர் முன்னாள் சோவியத் ஒன்றியம் உட்பட பல நாடுகளில் பணியாற்றியுள்ளார். கிரேக்கம் (நாடு) கிரேக்க கலைஞர்களுடன் இலியாயானா, இந்திய இராமாயணம் இணைவு மற்றும் கிரேக்க காவியமான இலியட்ஆகியவற்றில் பணியாற்றினார். மிகச்சிறந்த கூடியாட்டம் மேதையான புகழ்பெற்ற நடிகர் குரு மணி மாதவ சாக்கியர் மணி மாதவ சாக்கியர்: தி மாஸ்டர் அட் ஒர்க் (1994) என்ற படத்தை இயக்கியுள்ளார். இதில் பார்வதி விராகம் படத்தில் (1993) கூடியாட்டம் வடிவத்தில் மணி மாதவ சாக்கியார் இராவணன் நடித்துள்ளார். மலையாள சினிமாவில் ஒரு பாடலாசிரியராக, ''உல்சவப்பிட்டென்னு'', ''மஞ்சாடிகுரு'' (2008), ''வடக்கக்கொரு ஹிருதயம்'' (1978), ''மர்மாரம்'' (1982) போன்ற படங்களுக்கு எழுதியுள்ளார். பிந்தைய இரண்டு படங்களுக்கு சிறந்த பாடல்களுக்கான கேரள மாநில திரைப்பட விருதை வென்றுள்ளார். இவர் ஏசியானெட் தகவல் தொடர்புப் பிரிவின் ஆலோசகராகவும், புதுடெல்லியின் சங்கீத நாடக அகாதமி துணைத் தலைவராகவும் இருந்தார்.
கேள்வி: காவாலம் நாராயண பணிக்கர் - தனிப்பட்ட வாழ்க்கை குறித்து விரிவாக சொல்லுங்கள்.
பதில்: இவருக்கு திருமணமாகி தனது மனைவி சாரதாமணியுடன் திருவனந்தபுரத்தில் வசித்து வந்தார். மேலும் இவரது சொந்த கிராமமான காவாலத்தில் மற்றொரு வீடும் உள்ளது. இவருக்கு காவாலம் அரிகிருட்டிணன், காவாலம் சிறீகுமார் என்ற இரண்டு மகன்கள் உள்ளனர். அக்டோபர் 2009இல் இவர் இறப்பதற்கு முன்பு இவரின் மகன் காவாலம் அரிகிருட்டிணன் பாசாபாரதியின் தலைமை தொடர்பு நபராக பணியாற்றினார். இவரது இளைய மகன் காவாலம் சிறீகுமார், கேரளாவில் ஒரு பாடகராக கடந்த மூன்று தசாப்தங்களாக எண்ணற்ற நாட்டுப்புற பாடல்களையும், எளிய இசை பாடல்களைப் பாடிவருகிறார்.இவர் பல ஆண்டுகளாக மலையாள படங்களுக்காகவும் பாடி வருகிறார்.[http://msidb.org/songs.php?tag=Search&singers=Kavalam%20Sreekumar&limit=32 Kavalam Srikumar on MSI]
கேள்வி: காவாலம் நாராயண பணிக்கர் - விருதுகளும் அங்கீகாரங்களும் பற்றி விளக்கவும்.
பதில்: இவருக்கு 1998 ஆம் ஆண்டில் சங்கீத நாடக அகாதமி விருது, 2002 ல் சங்கீத நாடக அகாதமி கூட்டாளர் கௌரவமும் 2007 இல் பத்ம பூசண் அலங்காரமும் வழங்கப்பட்டன. இவர், 1978 இல் ''வடக்கக்கொரு ஹிருதயம்'' மற்றும் 1982 இல் ''மர்மாரம்'' ஆகிய படங்களுக்காக சிறந்த பாடல்களுக்கான கேரள மாநிலத் திரைப்பட விருதை இரண்டு முறை வென்றுள்ளார் மத்தியப் பிரதேச அரசு (1994-1995 ) காளிதாஸ் சம்மன் விருது வழங்கப்பட்டுள்ளது.
கேள்வி: காவாலம் நாராயண பணிக்கர் - இறப்பு பற்றி விளக்கவும்.
பதில்: காவாலம் நாராயண பணிக்கர் தனது பிற்கால வாழ்நாள் முழுவதும் வயது தொடர்பான வியாதிகளால் அவதிப்பட்டார். அதன் சிகிச்சைக்காக இவர் பல முறை மருத்துவமனையில் அனுமதிக்கப்பட்டார். அப்போதும் இவர் சமூகத் துறையில் தீவிரமாக இருந்தார். 2016 சூன் 16 அன்று, இவர் இறுதி முறையாக மருத்துவமனையில் அனுமதிக்கப்பட்டார். சில நாட்களுக்குப் பிறகு இவர் திரும்பி வந்தாலும், 2016 சூன் 26 அன்று இரவு 9:30 மணிக்கு தனது இல்லத்தில் இறந்தார். தனது சொந்த கிராமமான காவலத்தில் உள்ள இவரது வீட்டில் முழு மாநில மரியாதைகளுடன் தகனம் செய்யப்பட்டார்.